“धारें दे अत्थरू” नाटक बी डुग्गर दे ग्रांईं समाजा च प्रचलित कुरीती ‘दोहरी’ ते ‘वे-मेल’ शादी-ब्याह् दे मसले गी उजागर करने लेई लिखेआ गेदा ऐ। इस नाटक दे पात्तर बी दौं हिस्सें च बंडोए दे न। लक्षमी, पचमामा ते रत्न नेक पात्तर न ते शामू चाचा बदी दा प्रतीक ऐ। शामू चाचा अपनी भनेईं, लाजो गी बुड्डें दे लड़ लाइये अपना घर बसाना चांह्‌दा ऐ। पर ओदे मना दी मना च गै रेई जन्दी ऐ ते रत्न ते लाजो जीवन-साथी बनने त सफल होई जन्दे न।